COMUNA SÎNTANDREI

Nr.5454 din 14.07.2016 

ANUNŢ privind elaborare 
Plan Urbanistic Zonal „Lotizare teren pentru locuinţe izolate cu funcțiuni complementare nr. cad.54757 Sîntandrei, comuna Sîntandrei, județul Bihor”

Iniţiator:  Hadade Daciana-Marilena și Mihoc Emanuela Alina.
Proiectant: B.I.A. OLOGU IOAN
Zona studiată pentru parcelare teren se află în partea de sud-vest a localității Sîntandrei, la sud de calea ferată Oradea -Sîntandrei şi conform cu PUG 2006 în vigoare, se află în intravilan, în U.T.R. 2, zonă de locuințe cu funcțiuni complementare, cu interdicție temporară de construire până la elaborare de P.U.Z.. Terenul pentru parcelare este identificat cu nr.cad.54757 (nr.cad vechi 1689), înscris în CF nr.54757  cu suprafaţa de 14500 mp. Accesul la teren se face din drumul județean DJ 797, pe strada Independenței și apoi pe drumul paralel cu calea ferată 

Prin P.U.Z. se propune realizarea a 18 parcele pentru locuinţe amplasate pe o singură parte a unui drum de acces și care vor avea suprafaţe cuprinse între 500 și 760 mp. Drumul nou creat, cu lăţimea de 9,00m şi carosabil de 7,00m va fi drum privat. La capătul sudic, drumul nou creat are acces la drumul  ce va uni localitatea Sîntandrei cu satul Palota și va avea trama de 14m, iar la capătul  nordic se intersectează cu  drumul paralel cu calea ferată.
Pe terenul în discuţie nu există echipare tehnico edilitară. Asigurarea cu energie electrică şi gaz se va putea realiza prin extinderea reţelelor existente pe strada Unirii. Alimentarea cu apă și canalizarea se vor realiza prin puțuri forate și rezervoare impermeabile de vidanjare amplasate spre stradă,  pe fiecare parcelă, până la realizarea și extinderea rețelelor stradale de apă-canal  pe strada Unirii. 

Inițiatorii P.U.Z.-lui au obligația să execute pietruirea noului drum  și să realizeze rețele stradale de utilități. 
      Soluţia propusă prin P.U.Z. are următoriii indicatori:
Mărimea minimă a lotului
 : 500 mp 

P.O.T. maxim                          : 35%

C.U.T. maxim                          : 1,0
Funcțiuni                                  : locuințe izolate și funcțiuni complementare
Regim de înălţime maxim        : S+P+1 E+M           

Retragere de la frontul stradal : 4,00 m

Retragere în spate minim        : 6,00 m 
      Parcaj obligatoriu pe lot           : minimum un loc/ locuinţă, în incintă
      Interdicție de construire           : minim  20 m din axul căii ferate
În temeiul Regulamentului local de implicare a publicului în elaborarea sau revizuirea documentaţiilor de urbanism şi amenajare a teritoriului, publicul poate să consulte şi să-şi exprime opinia privind documentele propunerii de PU.Z., la sediul Primăriei Sîntandrei, în perioada  14.07 – 28.07.2016, în intervalul orar 9:00 – 14:30 .
Persoana responsabilă cu informarea şi consultarea publicului este  consilier Mihuţa Tudora din cadrul comp. Urbanism al Primăriei comunei Sîntandrei - str. Principală, nr.452, tel: 0259-415947 int.16, e-mail: primaria.santandrei@gmail.com

Răspunsul la observaţiile și sugestiile transmise va fi publicat în intevalul 29.07 – 02.08.2016, pe pagina de internet a primăriei : www.primariasantandrei.ro.
                                 Primar, 
                      Consilier Urbanism,   

                             Ioan Mărcuş                          

                     Tudora Mihuța

